**Grozījumi un papildinājumi Nolīgumā par pasažieru starptautisko satiksmi (*SMPS*), kas stājās spēkā 01.05.2024.**

|  |  |  |  |
| --- | --- | --- | --- |
| ***Nr.******p. k.*** | **Panti** | **Paragrāfi, punkti** | **Priekšlikuma saturs** |
| 1. | I nodaļa4. pants“Pasažieru, bagāžas un kravas bagāžas pārvadājumu organizēšana” | 3. § | Izteikt pirmo rindkopu šādā redakcijā:“3. § Pārvadājuma procesa dalībniekiem ir tiesības veikt šā panta 2. § norādītos pasākumus, ja tie būs nepieciešami sakarā ar apstākļiem, kurus pārvadājuma procesa dalībnieki nevar novērst un kuru novēršana nav no tiem atkarīga.” |
| 2. | II nodaļa10. pants“Braukšanas dokumentu spēkā esamības nosacījumi” | 3. § | Izteikt trešo rindkopu šādā redakcijā:“Ja pārvadātājs, pie kura ir vērsies pasažieris ar lūgumu pagarināt biļetes spēkā esamības termiņu, atzīst iemeslus, kas izraisījuši nepieciešamību pēc pagarinājuma, par attaisnojošiem, viņam ir pienākums pagarināt biļetes spēkā esamības termiņu, izdarot atzīmi.” |
|  | III nodaļa23. pants“Bagāžas iepakošana un marķēšana” | 1. § | Izteikt šādā redakcijā:“1. § Bagāža jānodod pārvadāšanai atbilstošā iepakojumā, kas nodrošina tās saglabātību visā pārvadāšanas ceļā un pasargā ritošo sastāvu un citu nosūtītāju bagāžu vai kravas bagāžu no bojājumiem, kā arī nodrošina apkalpojošā personāla darba drošību.” |
| 4. | V nodaļa35. pants“Pārvadājuma maksu atpakaļatdošana” | 1. § | Izteikt pirmo un otro rindkopu šādā redakcijā:“1. § Pasažieris vai nosūtītājs var saņemt atpakaļ attiecīgās pārvadājuma maksas, uzrādot pārvadātājam braukšanas/pārvadājuma dokumenta oriģinālu.Pieprasījums par pārvadājuma maksas atpakaļatdošanu jāapliecina vienam no pārvadātājiem vai to pilnvarotai personai, izdarot attiecīgu atzīmi uz braukšanas vai pārvadājuma dokumentiem.” |
| 5. | VIII nodaļa43. pants“Pretenzijas” | 5. § | Papildināt ar jaunu astoto rindkopu šādā redakcijā:“Kad tiek iesniegta pretenzija šā paragrāfa 2., 3., 4., 5. punktā minētajos gadījumos, uz braukšanas un pārvadāšanas dokumentu oriģināliem jābūt izdarītām attiecīgām atzīmēm, kas apliecina, ka viena no pusēm neizpilda vai groza pārvadājuma līguma nosacījumus.” |
| 6. | 1. pielikums“Saraksts ar *SMPS* dalībnieku kontaktinformāciju, lai informētu par personu ar ierobežotām pārvietošanās spējām braukšanas iespējām” |  | Izklāstīt datus, kas attiecas uz Ukrainu, šādā redakcijā:“Ukraināhttps://services.uz.gov.ua/special-carriage [www.uz.gov.ua](http://www.uz.gov.ua/)Iespēja pasūtīt speciālu vagonu, kas pielāgots tādu personu vajadzībām, kurām ir ierobežotas pārvietošanās spējas.” |
| 7. | 3. pielikums“Organizāciju, kas izskata pretenzijas, adrešu saraksts” |  | Datos, kas attiecas uz Ukrainu, vārdus “valsts akciju sabiedrības “Ukrainas dzelzceļš”” aizstāt ar vārdiem “akciju sabiedrības “Ukrainska zaliznicja” [*Українська залізниця*]” un vārdus “VAS “Ukrzaliznicja”” aizstāt ar vārdiem “AS “Ukrzaliznicja” [*Укрзалізниця*]”:“Ukrainā par pasažieru braukšanas maksu atpakaļatdošanu, par atlīdzinājumiem par bagāžas, kravas bagāžas pilnīgu vai daļēju zudumu vai bojājumu, par bagāžas piegādes termiņa kavējumu – akciju sabiedrības “Ukrainska zaliznicja” [*Українська залізниця*] filiāle “Vienotais dzelzceļa pārvadājumu norēķinu centrs”, saīsinātais nosaukums – filiāle “VNC” AS “Ukrzaliznicja” [*Укрзалізниця*], Ukraina 03049, Kijiva, Umanska 5,tālr.: +38044 465 11 00;fakss/tālrunis: +38044 248 04 33;e-pasts: ercs@uz.gov.ua;” |